# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 23/2014

# zo zasadnutia Kolégia rektora STU zo dňa 03. 12. 2014

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Podmienky bezbariérového prístupu do priestorov STU
(M. Sokol, ústna prezentácia, prizvaná: doc. Ing. arch. Zuzana Čerešňová, PhD.)
3. Úprava rozpočtu STU na rok 2014 – časť rozpis dotácie (D. Faktor)
4. Návrh Smernice rektora: „Zásady ubytovania v ubytovacích zariadeniach STU v Bratislave“
(D. Faktor)
5. Harmonogram akademického roka 2015/2016 (F. Horňák)
6. Návrh Dodatku číslo 1 k Smernici rektora číslo 8/2014-SR z 10. 09. 2014 Školné a poplatky spojené so štúdiom na Slovenskej technickej univerzite v Bratislave na akademický rok 2015/2016 (F. Horňák)
7. Ďalšie podmienky prijímania na štúdium inžinierskeho študijného programu priestorové plánovanie v akademickom roku 2015/2016 na Ústave manažmentu STU (F. Horňák)
8. Ďalšie podmienky prijímania na štúdium doktorandského študijného programu priestorové plánovanie v akademickom roku 2015/2016 na Ústave manažmentu STU (F. Horňák)
9. Zavedenie ochranných holografických známok na dokladoch o absolvovaní štúdia vydávaných STU (F. Horňák)
10. Zriadenie vecného bremena na pozemku STU v kat. úz. Karlova Ves (M. Sokol)
11. Žiadosť o súhlas s vyradením a následnou likvidáciou objektov UVZ Bezovec (M. Sokol)
12. Návrh na udelenie Plakety STU prof. Ing. Fedorovi Malíkovi, DrSc. (R. Redhammer)
13. Návrh na udelenie Plakety STU prof. Ing. Františkovi Janíčkovi, PhD. (R. Redhammer)
14. Rôzne

A. Informácia o ponuke STU pre štúdium zahraničných študentov z univerzity TEC Monterrey – Mexiko (M. Sokol)

**PREDLOŽENÉ MATERIÁLY:**

1. Kontrola úloh
2. Podmienky bezbariérového prístupu do priestorov STU
3. Úprava rozpočtu STU na rok 2014 – časť rozpis dotácie
4. Návrh Smernice rektora: „Zásady ubytovania v ubytovacích zariadeniach STU v Bratislave“
5. Harmonogram akademického roka 2015/2016
6. Návrh Dodatku číslo 1 k Smernici rektora číslo 8/2014-SR z 10. 09. 2014 Školné a poplatky spojené so štúdiom na Slovenskej technickej univerzite v Bratislave na akademický rok 2015/2016
7. Ďalšie podmienky prijímania na štúdium inžinierskeho študijného programu priestorové plánovanie v akademickom roku 2015/2016 na Ústave manažmentu STU
8. Ďalšie podmienky prijímania na štúdium doktorandského študijného programu priestorové plánovanie v akademickom roku 2015/2016 na Ústave manažmentu STU
9. Zavedenie ochranných holografických známok na dokladoch o absolvovaní štúdia vydávaných STU
10. Zriadenie vecného bremena na pozemku STU v kat. úz. Karlova Ves
11. Žiadosť o súhlas s vyradením a následnou likvidáciou objektov UVZ Bezovec
12. Návrh na udelenie Plakety STU prof. Ing. Fedorovi Malíkovi, DrSc.
13. Návrh na udelenie Plakety STU prof. Ing. Františkovi Janíčkovi, PhD.
14. Rôzne

A. Informácia o ponuke STU pre štúdium zahraničných študentov z univerzity TEC Monterrey – Mexiko

V úvode stretnutia rektor odovzdal všetkým dekanom ocenenie DS Label, ktoré STU udelila Európska komisia.

**K BODU 1: Kontrola úloh**

****

**K BODU 2: Podmienky bezbariérového prístupu do priestorov STU**

Problematiku uviedol prorektor Sokol.

Pozvaní: doc. Ing. arch. Zuzana Čerešňová, PhD. a doc. Ing. arch. Lea Rollová, PhD.

Hostky prezentovali projekt „Vytvorenie podmienok na štúdium pre študentov so

špecifickými potrebami na STU v Bratislave“. Všetky aktivity projektu sú zostavené tak,

aby bol vytvorený a postupne realizovaný akčný plán, ktorého hlavným cieľom je

identifikácia a postupná eliminácia bariér na všetkých fakultách STU.

Písomná špecifikácia bola rozdaná dekanom priamo na zasadnutí. Podklady boli

zostavené individuálne podľa potrieb fakúlt.

Prítomní sa zhodli, že je potrebné na projekt získať finančné prostriedky, k problematike

sa znova vrátia začiatkom roka 2015.

**UZNESENIE: 23.1/2014-KR**

Kolégium rektora STU berie na vedomie prezentáciu projektu „Vytvorenie podmienok na

štúdium pre študentov so špecifickými potrebami na STU v Bratislave“.

**K BODU 3: Úprava rozpočtu STU na rok 2014 – časť rozpis dotácie**

Materiál uviedol kvestor ako úpravu rozpisu dotácie účelovo určených finančných

prostriedkov schválených AS STU.

**UZNESENIE: 23.2/2014-KR**

Kolégium rektora STU súhlasí s navrhnutou úpravou dotácie na rok 2014 a odporúča predložiť materiál na zasadnutie Akademického senátu STU dňa 15.12.2014.

**K BODU 4: Návrh Smernice rektora: „Zásady ubytovania v ubytovacích zariadeniach STU v Bratislave“**

Materiál uviedol kvestor. Prizvaný: Ing. František Hulík.

Dokument bol predložený s cieľom stanoviť jednotné kritériá a postupy pri prideľovaní ubytovania iným osobám ako sú študenti STU v ubytovacích zariadeniach STU v Bratislave. Návrh smernice, vrátane príloh, bol pripomienkovaný Právnym a organizačným útvarom STU v Bratislave.

Z diskusie:

Dekan Kopáčik vyjadril názor, že zásady by mal vydávať, meniť, resp. dopĺňať rektor a nie kvestor.

Dekan Peterka upozornil na chýbajúce kompetencie dekanov. Je potrebné ich doplniť už v úvode materiálu.

Riaditeľ ÚZ ŠDaJ STU, Ing. Hulík, upozornil, že medzičasom nastala zmena v Čl. 6 v bode 1) a 2), kde sa mení okruh vzdialenosti zo 150 km na 60 km.

**UZNESENIE: 23.3/2014-KR**

Kolégium rektora STU súhlasí s návrhom Smernice rektora: „Zásady ubytovania v ubytovacích zariadeniach STU v Bratislave“ s pripomienkami.

**K BODU 5: Harmonogram akademického roka 2015/2016**

Materiál uviedol prorektor Horňák.

Dokument bol predložený v zmysle čl. 8 bod 3 Študijného poriadku STU, materiál bol

schválený na porade prorektora a prodekanov pre vzdelávanie dňa 10.11.2014 a na

zasadnutí Vedenia STU dňa 12.11.2014.

Z diskusie:

Diskusia sa viedla k definovaniu letných prázdnin, ktoré sa javia byť prekážkou pre PhD. štúdium. Členovia kolégia navrhli ako jednu z možností nahradiť aspoň časť letných prázdnin študijným voľnom.

V závere sa prítomní zhodli na skrátení letných prázdnin. Tie budú v termíne 18.07.2016 – 14.08.2016.

**UZNESENIE: 23.4/2014-KR**

Kolégium rektora STU schvaľuje Harmonogram akademického roka 2015/2016 s pripomienkami.

**K BODU 6: Návrh Dodatku číslo 1 k Smernici rektora číslo 8/2014-SR z 10. 09. 2014 Školné a poplatky spojené so štúdiom na Slovenskej technickej univerzite v Bratislave na akademický rok 2015/2016**

Materiál uviedol prorektor Horňák.

Dokument bol predložený v zmysle § 92 ods. 3 zákona 131/2002 Z. z. o vysokých školách

a o zmene a doplnení niektorých zákonov v znení neskorších predpisov a v súlade s

článkom 9 ods. 2 Smernice rektora číslo 8/2014-SR z 10. 09. 2014 Školné a poplatky

spojené so štúdiom na Slovenskej technickej univerzite v Bratislave na akademický rok

2015/2016.

Z diskusie:

Krátka diskusia sa viedla k výške poplatku štúdia v cudzom jazyku, ktorá je aj v porovnaní

so zahraničnými univerzitami značne vysoká. Zároveň prítomní upozornili, že je potrené

myslieť aj na sociálne slabšie rodiny a vyjsť im v ústrety.

Dekan Čičák prejavil záujem o úpravu školného aj na FIIT STU.

V závere prorektor Horňák požiadal dekanov, ktorí uvažujú o znížení školného a poplatkov na

štúdium v cudzom jazyku, aby poslali návrhy na zmenu do konca roka 2014.

**UZNESENIE: 23.5/2014-KR**

Kolégium rektora STU schvaľuje Návrh Dodatku číslo 1 k Smernici rektora číslo 8/2014-SR z 10. 09. 2014 Školné a poplatky spojené so štúdiom na Slovenskej technickej univerzite v Bratislave na akademický rok 2015/2016“s pripomienkami.

**K BODU 7: Ďalšie podmienky prijímania na štúdium inžinierskeho študijného programu priestorové plánovanie v akademickom roku 2015/2016 na Ústave manažmentu STU**

Materiál uviedol prorektor Horňák.

Dokument bol predložený v zmysle § 9 ods. 1 písm. m) v spojení s § 57 ods. 5 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov. Materiál bol schválený na zasadnutí Vedenia STU dňa 19.11.2014.

**UZNESENIE: 23.6/2014-KR**

Kolégium rektora STU schvaľuje STU schvaľuje „Ďalšie podmienky prijímania na štúdium inžinierskeho študijného programu priestorové plánovanie v akademickom roku 2015/2016 na Ústave manažmentu STU“ a odporúča predložiť materiál na zasadnutie Akademického senátu STU dňa 15.12.2014.

**K BODU 8: Ďalšie podmienky prijímania na štúdium doktorandského študijného programu priestorové plánovanie v akademickom roku 2015/2016 na Ústave manažmentu STU**

Materiál uviedol prorektor Horňák.

Dokument bol predložený v zmysle § 9 ods. 1 písm. m) v spojení s § 57 ods. 5 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov. Materiál bol schválený na zasadnutí Vedenia STU dňa 19.11.2014.

**UZNESENIE: 23.7/2014-KR**

Kolégium rektora STU schvaľuje STU schvaľuje „Ďalšie podmienky prijímania na štúdium doktorandského študijného programu priestorové plánovanie v akademickom roku 2015/2016 na Ústave manažmentu STU“ a odporúča predložiť materiál na zasadnutie Akademického senátu STU dňa 15.12.2014.

**K BODU 9: Zavedenie ochranných holografických známok na dokladoch o absolvovaní štúdia vydávaných STU**

Materiál uviedol prorektor Horňák.

Dokument bol predložený s cieľom zabezpečiť ochranu dokladov o absolvovaní štúdia

vydávaných STU proti neoprávnenému falšovaniu a zneužitiu.

Z diskusie:

V rámci diskusie dekan Šooš navrhol ako alternatívnu možnosť zakúpiť tlačiareň, ktorá

nám vytlačí všetky doklady aj s ochrannou známkou tak, ako potrebujeme.

Prorektor Horňák uviedol, že preverí dostupnosť uvedenej tlačiarne. Následne bude

vyhodnotená cenová ponuka a dohodne sa riešenie, ktoré bude všeobecne prijateľné pre

STU.

**UZNESENIE: 23.8/2014-KR**

Kolégium rektora STU prerokovalo zavedenie ochranných holografických známok na dokladoch o absolvovaní štúdia vydávaných STU s pripomienkami.

**K BODU 10: Zriadenie vecného bremena na pozemku STU v kat. úz. Karlova Ves**

Materiál uviedol prorektor Sokol.

Spoločnosť SWAN, a.s. požiadala STU o možnosť položenia optického kábla na pozemku

parc. č. 781/1 v kat. úz. Karlova Ves zapísanom na liste vlastníctva č. 75.

**UZNESENIE: 23.9/2014-KR**

Kolégium rektora STU schvaľuje návrh na zriadenie vecného bremena na pozemku parc. č. 781/1 v kat. úz. Karlova Ves zapísanom na liste vlastníctva č. 75 za odplatu.

Materiál odporúča predložiť na zasadnutie Akademického senátu STU dňa 15.12.2014.

**K BODU 11: Žiadosť o súhlas s vyradením a následnou likvidáciou objektov UVZ Bezovec**

Materiál uviedol prorektor Sokol.

Ide o postup v zmysle § 17 ods. 1 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov v spojení s § 5 ods. 3 a 4 zákona č. 176/2004 Z. z. o nakladaní s majetkom verejnoprávnych inštitúcií a o zmene zákona Národnej rady Slovenskej republiky č. 259/1993 Z.z. o Slovenskej lesníckej komore v znení zákona č. 464/2002 Z.z. v znení neskorších predpisov.

**UZNESENIE: 23.10/2014-KR**

Kolégium rektora STU na základe rozhodnutia rektora o nepotrebnosti majetku STU v zmysle zákona schvaľuje návrh na vyradenie a následnú likvidáciu nadzemných častí objektov UVZ Bezovec rekreačná chata inv.č. 25950 – 45 na parc. č. 951, rekreačná chata inv. č. 25951 – 045 na parc. č. 952, katastrálne územie Stará Lehota zapísaných na LV č. 138 vedenom Okresným úradom v Novom Meste nad Váhom a s opatreniami na primerané zneprístupnenie vstupov do murovaných suterénov uvedených objektov.

Materiál odporúča predložiť na zasadnutie Akademického senátu STU dňa 15.12.2014.

**K BODU 12: Návrh na udelenie Plakety STU prof. Ing. Fedorovi Malíkovi, DrSc.**

Materiál uviedol rektor na návrh dekana FCHPT STU, prof. Šajbidora.

Návrh na udelenie Plakety STU prof. Ing. Fedorovi Malíkovi, DrSc.. bol predložený pri

príležitosti jeho životného jubilea 70 rokov.

**UZNESENIE: 23.11/2014-KR**

Kolégium rektora STU schvaľuje návrh na udelenie Plakety STU prof. Ing. Fedorovi

Malíkovi, DrSc. pri príležitosti životného jubilea a za mimoriadny prínos pre rozvoj Slovenskej

technickej univerzity v Bratislave a za rozvoj študijného odboru Biotechnológia na Slovensku.

**K BODU 13: Návrh na udelenie Plakety STU prof. Ing. Františkovi Janíčkovi, PhD.**

Materiál uviedol rektor.

Návrh na udelenie Plakety STU prof. Ing. Františkovi Janíčkovi, PhD. bol predložený pri

príležitosti jeho životného jubilea 60 rokov.

**UZNESENIE: 23.12/2014-KR**

Kolégium rektora STU schvaľuje návrh na udelenie Plakety STU prof. Ing. Františkovi

Janíčkovi, PhD. pri príležitosti životného jubilea a za dlhoročnú úspešnú spoluprácu a

mimoriadny prínos pre rozvoj Slovenskej technickej univerzity v Bratislave.

**K BODU 14: Rôzne**

**K BODU 14/A: Rôzne/Informácia o ponuke STU pre štúdium zahraničných študentov z univerzity TEC Monterrey – Mexiko**

Materiál uviedol prorektor Sokol.

**UZNESENIE: 23.13/2014-KR**

Kolégium rektora STU berie na vedomie informáciu o ponuke štúdia na STU pre študentov

univerzity TEC Monterrey – Mexiko.

**INFORMÁCIE A OZNAMY:**

Rektor

* informoval o príprave metodiky delenia dotácie, o ktorej diskutoval aj s novým ministrom školstva
* informoval o aktuálnom stave verejných obstarávaní v rámci UVP
* pozval prítomných na Vianočný koncert VUS Technik STU, ktorý sa uskutoční v piatok 5.12.2014, na menovanie docentov dňa 10.12.2014 a Vianočnú čašu vína, ktorá sa uskutoční bezprostredne po menovaní docentov

Prorektor Sokol

* pozval členov kolégia na prednášku organizovanú v rámci VIP College STU, ktorá je plánovaná dňa 08.12.2014 v popoludňajších hodinách,
	+ pri tejto príležitosti odovzdal dekanom propagačné plagáty za účelom ich zverejnenia na fakultách

Prorektor Horňák

* informoval, že minulý týždeň sa uskutočnilo školenie študijných oddelení

Prorektor Biskupič

* informoval o zmene termínu zasadnutia Vedeckej rady STU, termín 10.12.2014 sa ruší, nový termín pre zasadnutie VR STU bol stanovený na 28.01.2015
* dňa 19.01.2015 sa uskutoční slávnostné zasadnutie VR STU, na ktorom budú odovzdané dva čestné tituly Dr.h.c.

Predseda AS STU

* informoval o termínoch zasadnutí AS STU v dňoch 15.12.2014 a 26.01.2015

Dekan Čičák

* upriamil pozornosť na nedávnu nepriaznivú situáciu s prideľovaním a vyplácaním odborových štipendií, ktorú na dotknutých fakultách nakoniec zvládli
	+ podľa jeho názoru je potrebné si zo vzniknutej situácie do budúcnosti vziať ponaučenie a predísť tak možným problémom
	+ dekan Peterka sa pripojil k názoru dekana Čičáka a upozornil, že by sa podobným situáciám v budúcnosti mali vyvarovať

Dekan Peterka

* informoval o probléme s uzatváraním zmlúv s dodávateľmi, ktorí vyhrali verejnú súťaž, ale odstúpili
* informoval sa o stave predaja nehnuteľností na Rázusovej a Hajdóczyho ul. v Trnave
	+ v tejto súvislosti rektor oznámil, že je potrebné vyhlásiť nové verejné súťaže
* poďakoval všetkým, ktorí sa zúčastnili na slávnostnom odovzdávaní Dr.h.c. na MTF v Trnave

Dekan Šajbidor

* oboznámil, prítomných, že rekonštrukcia obalového plášťa sa na FCHPT úspešne rozbehla, poďakoval rektorovi a všetkým zainteresovaným za intervenciu

**Prorektor Sokol**

* informoval, že STU bude organizovať letnú časť Univerziády 2016
	+ v tejto súvislosti tiež informoval, že bude potrebné zosumarizovať kapitálové požiadavky na revitalizáciu športovísk, organizačne bude podujatie zabezpečovať CAŠ STU a príslušné útvary na fakultách

Kvestor

* v závere stretnutia pochválil dobrú spoluprácu s finančným oddelením FEI STU

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **December** | 05.12.2014 |  |  | 19:00 Vianočný koncert VUS Technik |
|  | 08.12.2014 | PAS STU | 14:00 |  |
|  | 10.12.2014 |  |  | 14:00 Menovanie docentov15:00 Vianočná čaša vína |
|  | 15.12.2014 | AS STU | 14:00 | 12:00 obed pre členov AS STU |
| **Január** | 12.01.2015 | PAS STU | 14:00 |  |
|  | 14.01.2014 | KR STU | 09:00 |  |
|  | 19.01.2015 | VR STU | 14:00 | Slávnostné zasadnutie Dr.h.c. |
|  | 26.01.2014 | AS STU | 14:00 |  |
|  | 28.01.2015 | VR STU | 09:00 |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

08.12.2014 08.12.2014